**ԱՄՓՈՓԱԹԵՐԹ**

**««ՍԵՐՄԵՐԻ ԳՈՐԾԱԿԱԼՈՒԹՅՈՒՆ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆԸ ՎԵՐԱՆՎԱՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ՕԳՈՍՏՈՍԻ 4-Ի N 1275-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1.**  Հայաստանի Հանրապետության  ֆինանսների նախարարություն | | 31․05․2020թ. |
| N 01/8-1/7842-2020 |
| 1. Նախագծի 2-րդ կետի 2-րդ ենթակետի բ. պարբերությունում հստակեցնել, թե գյուղատնտեսության ոլորտում ինչպիսի հետազոտությունների իրականացման մասին է խոսքը: | Ընդունվել է:  Գյուղատնտեսության ոլորտում կատարվող հետազոտությունների տեսակները արտացոլվել են կազմակերպության կանոնադրության մեջ: | |
| 2. Նախագծի 3-րդ կետով նախատեսվում է թույլատրել կազմակերպությանն իրականացնել ձեռնարկատիրական գործունեության մի շարք տեսակներ: Հիմք ընդունելով **«**Պետական ոչ առևտրային կազմակերպությունների մասին**»**  ՀՀ օրենքի 6-րդ հոդվածի 2-րդ մասը և հաշվի առնելով, որ պետական կազմակերպության շահույթի օգտագործման կարգը սահմանում է հիմնադիրը՝ առաջարկվում է Նախագծում ներառել դրույթ, որով կսահմանվի, որ կազմակերպության ձեռնարկատիրական գործունեության ընթացքում առաջացած շահույթն օգտագործվելու է նրա կանոնադրությամբ նախատեսված նպատակների իրականացման համար: | Ընդունվել է:  Նախագծում ներառվել է դրույթ, որով սահմանվել է՝ կազմակերպության ձեռնարկատիրական գործունեության ընթացքում առաջացած շահույթն օգտագործվելու է կանոնադրությամբ նախատեսված նպատակների իրականացման համար: | |
| 3. Անհրաժեշտ է հստակեցնել Նախագծի 3-րդ կետի 7-րդ ենթակետով նախատեսված խորհրդատվական աշխատանքների ուղղվածությունն ու հիմնավորել վերջիններս ՊՈԱԿ-ի կողմից իրականացնելու նպատակահարմարությունը, հաշվի առնելով ՀՀ էկոնոմիկայի նախարարության կառուցվածքում Գյուղատնտեսական խորհրդատվության, նորարարությունների և մոնիթորինգի վարչության առկայությունը: | Չի ընդունվել։  ՀՀ էկոնոմիկայի նախարարության կառուցվածքում գործող Գյուղատնտեսական խորհրդատվության, նորարարությունների և մոնիթորինգի վարչության կողմից կատարվող աշխատանքները տվյալ բնագավառում հնարավոր չէ համեմատել կազմակերպությունում հետազոտությունների համար նախատեսված առկա լաբորատոր բազայի և դրա շրջանակներում կատարվող աշխատանքների և նեղ ուղղություններով տրամադրվող խորհրդատվության հետ, ինչի շնորհիվ և առկա է տվյալ բնագավառում մասնագիտացված կառույցի խորհրդատվության անհրաժեշտություն:  **«**Սերմերի գործակալություն**»** ՊՈԱԿ-ըվերանվանելու **«**Գյուղատնտեսական հետազոտությունների և հավաստագրման կենտրոն» ՊՈԱԿ-ի գործառույթը կատարվում է իրավահաջորդության հիմքով, այսինքն նոր կազմակերպություն չի ստեղծվում: Ինչ վերաբերում է գույքի անհատույց օգտագործման պայմանագրերին, ապա նման եղանակով գույքը կազմակերպությանը հատկացվել է ոչ թե անհատույց օգտագործման պայմանագրերի հիմքով, այլ ՀՀ կառավարության որոշումների հիման վրա: | |
| **2. ՀՀ պետական գույքի կառավարման կոմիտե** | | 15․06․2020թ. |
| N 01/22․2/4057-20 |
| 1. Նախագծով նախատեսվում է **«**Սերմերի գործակալություն**»** ՊՈԱԿ-ըվերանվանել **«**Գյուղատնտեսական հետազոտությունների և հավաստագրման կենտրոն» ՊՈԱԿ-ի: Ստացվում է այնպես, որ Նախագծի ընդունման դեպքում դեռևս չստեղծված կազմակերպությունն անմիջապես վերանվանվում է: Առաջարկում եմ Նախագիծը հանել շրջանառությունից և շրջանառության մեջ դնել **«**Սերմերի գործակալություն**»** ՊՈԱԿ-ը վերանվանելու մասին ՀՀ կառավարության որոշման նոր Նախագիծ, դրանով նախատեսել նաև դրույթ՝ **«**Սերմերի գործակալություն**»** ՊՈԱԿ-ի հետ կնքված անհատույց օգտագործման պայմանագրերում համապատասխան փոփոխություններ կատարելու մասին: | Չի ընդունվել։  Հաշվի առնելով այն հանգամանքը, որ «Սերմերի գործակալություն» պետական ոչ առևտրային կազմակերպությունը ստեղծվել է 2005 թվականի օգոստոսի 4-ի N 1275-Ն որոշմամբ (այսուհետ՝ Որոշում) ուստի Որոշման կարգավորման առարկայից դուրս չեն մնում «Սերմերի գործակալություն» պետական ոչ առևտրային կազմակերպություն ստեղծելու վերաբերյալ դրույթները և առաջարկվող կարգավորմամբ տեղի է ունենում **իրավական ակտով ստեղծված** ՊՈԱԿ-ի վերանվանում:  ՀՀ կառավարության որոշման նոր Նախագիծ ներկայացնելու անհրաժեշտությունը բացակայում է, քանի որ Նախագծի 1-ին կետով արդեն իսկ նախատեսված է «Սերմերի գործակալություն» ՊՈԱԿ-ը վերանվանելու մասին դրույթներ և առաջարկվող համապատասխան փոփոխություններ: | |
| **3. ՀՀ տարածքային կառավարման և ենթակառուցվածքների նախարարություն** | | 31․05․2020թ. |
| N ՍՊ/21․1/1-14208-20 |
| 1. Տարածքային կառավարման և ենթակառուցվածքների նախարարությունը  «Հայաստանի Հանրապետության կառավարության 2005 թվականի օգոստոսի 4-ի N 1275-Ն որոշման մեջ փոփոխություն կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունի: | Ընդունվել է։ | |
| **4**. ՀՀ արդարադատության նախարարություն | | 07․10․2020թ. |
| N 27․4/22377-2020 |
| 1. «Հայաստանի Հանրապետության կառավարության 2005 թվականի օգոստոսի 4-ի N 1275-Ն որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծով նախատեսվում է Հայաստանի Հանրապետության կառավարության 2005 թվականի օգոստոսի 4-ի N 1275-Ն որոշումը շարադրել նոր խմբագրությամբ:  Նախագծին կից ներկայացված հիմնավորման համաձայն՝ Գյուղատնտեսական մշակաբույսերի նոր սորտերի արտոնագրման և սերմերի որակական ցուցանիշների գնահատման շրջանակներում «Սերմերի գործակալություն» ՊՈԱԿ-ի գործառույթների ընդլայնման, գյուղատնտեսական արտադրությանը բարձրորակ հավաստագրված տնկանյութի մատակարարման, սերմերի ու տնկանյութի հավաստագրման, օրգանական գյուղատնտեսական արտադրանքի պետական հավաստագրման համակարգի և արտադրության գնահատման հետագծելիության համակարգի ներդրման ապահովման նպատակով **անհրաժեշտություն է առաջացել «Սերմերի գործակալություն» պետական ոչ առևտրային կազմակերպությունը վերանվանելու «Գյուղատնտեսական հետազոտությունների և հավաստագրման կենտրոն» պետական ոչ առևտրային կազմակերպություն:**  Հարկ է նշել, որ ներկայացված նախագծով նախատեսվող փոփոխությունը կատարվում է Հայաստանի Հանրապետության կառավարության 2005 թվականի օգոստոսի 4-ի **««Սերմերի գործակալություն» պետական ոչ առևտրային կազմակերպություն ստեղծելու** և Հայաստանի Հանրապետության կառավարության 2005 թվականի փետրվարի 24-ի N 265-Ն որոշման մեջ փոփոխություն կատարելու մասին» N 1275-Ն որոշման մեջ, որով սահմանված են «Սերմերի գործակալություն» պետական ոչ առևտրային կազմակերպություն ստեղծելու վերաբերյալ դրույթներ:  Այսպիսով Նախագծով առաջարկվող կարգավորման համաձայն՝ որոշման կարգավորման առարկայից դուրս են մնում «Սերմերի գործակալություն» պետական ոչ առևտրային կազմակերպություն ստեղծելու վերաբերյալ դրույթները:  Արդյունքում ստացվում է, որ առաջարկվող կարգավորմամբ տեղի է ունենում **որևէ իրավական ակտով չստեղծված** ՊՈԱԿ-ի վերանվանում:  Հետևաբար, հիմք ընդունելով վերոնշյալը, գտնում ենք, որ անհրաժեշտ է ներկայացնել ՀՀ կառավարության որոշման նոր Նախագիծ, որը կնախատեսի «Սերմերի գործակալություն» ՊՈԱԿ-ը վերանվանելու մասին դրույթներ և որում արդեն հնարավոր կլինի կատարել Սույն նախագծով առաջարկվող համապատասխան փոփոխությունները:  Միևնույն ժամանակ հարկ է ընդգծել, որ Հայաստանի Հանրապետության կառավարության 2005 թվականի օգոստոսի 4-ի N 1275-Ն որոշմամբ սահմանված են ոչ միայն «Սերմերի գործակալություն» պետական ոչ առևտրային կազմակերպություն ստեղծելու իրավակարգավորումները, այլ նաև Հայաստանի Հանրապետության կառավարության 2005 թվականի փետրվարի 24-ի N 265-Ն որոշման մեջ փոփոխություն կատարելու վերաբերյալ դրույթներ: Այս առումով հիշյալ որոշման մեջ փոփոխություններ նախատեսելիս անհրաժեշտ է նկատի ունենալ «Նորմատիվ իրավական ակտերի մասին» օրենքի 34-րդ հոդվածի 5-րդ մասի դրույթները: | Չի ընդունվել։  ՀՀ կառավարության 2005 թվականի փետրվարի 24-ի N 265-Ն որոշման մեջ փոփոխություն կատարելու վերաբերյալ դրույթին, ապա հարկ է նկատել, որ դրա անհրաժեշտությունը բացակայում է, քանի որ որոշմամբ նախատեսված գործառույթներն արդեն իսկ կատարվել են։  Այս առումով հիշյալ որոշման մեջ փոփոխություն նախատեսելու անհրաժեշտությունը բացակայում է։ Բացի այդ «Նորմատիվ իրավական ակտերի մասին» օրենքի 37-րդ հոդվածի 2-րդ մասի համաձայն **ժամկետային,** գործողության կատարմամբ կամ փաստի առաջացմամբ սահմանափակված նորմատիվ իրավական ակտի համար նախատեսված ժամկետը լրանալու, գործողության կատարմամբ կամ փաստի առաջացմամբ նորմատիվ իրավական ակտը համարվում է ուժը կորցրած:  Միաժամանակ, համաձայն նույն օրենքի 36-րդ հոդվածի 3-րդ մասի՝ նորմատիվ իրավական ակտի գործողության դադարեցմամբ դադարեցվում է նաև այդ նորմատիվ իրավական ակտում փոփոխություններ և լրացումներ կատարելու մասին նորմատիվ իրավական ակտի գործողությունը: | |
| 2․ Հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի պահանջները՝ անհրաժեշտ է ներկայացված Նախագծում «Նորմատիվ իրավական ակտերի մասին» և «Պետական ոչ առևտրային կազմակերպությունների մասին» բառերից հետո նշված «Հայաստանի Հանրապետության» բառերը հանել: | Ընդունվել է։ | |
| 3․ Նախագծի 2-րդ կետով սահմանվում է վերանվանվող կազմակերպության հիմնական նպատակները, սակայն գործունեության առարկան նշված չէ, ինչպիսի պահանջ ներկայացված է «Պետական ոչ առևտրային կազմակերպությունների մասին» օրենքով, ուստի՝ անհրաժեշտ է այն լրացնել: | Ընդունվել է։ | |
| **5**.  **Վարչապետի աշխատակազմի կադրերի և անձնակազմի կառավարման վարչություն** | | 04․11․2020թ. |
| N 27․4/22377-2020 |
| 1․ Նախագծի 2-րդ կետով սահմանվում է վերանվանվող կազմակերպության հիմնական նպատակները, սակայն գործունեության առարկան նշված չէ, ինչպիսի պահանջ ներկայացված է «Պետական ոչ առևտրային կազմակերպությունների մասին» օրենքով, ուստի՝ անհրաժեշտ է այն լրացնել: | Չի ընդունվել։  Հիմք ընդունելով **«**Պետական ոչ առևտրային կազմակերպությունների մասին**»**  ՀՀ օրենքի 6-րդ հոդվածի 2-րդ մասը և հաշվի առնելով, որ պետական կազմակերպության շահույթի օգտագործման կարգը սահմանում է հիմնադիրը՝ ուստի Նախագծում ներառվել դրույթ, որով սահմանվել է, որ կազմակերպության ձեռնարկատիրական գործունեության ընթացքում առաջացած շահույթն օգտագործվելու է նրա կանոնադրությամբ նախատեսված նպատակների իրականացման համար: | |
| 2․ Նախագծի 7–րդ կետից առաջարկում եմ հանել «Հայաստանի Հանրապետության տարածքային կառավարման և ենթակառուցվածքների նախարարության» բառերը, ինչը համահունչ կլինի «Պետական կառավարման համակարգի մարմինների մասին» օրենքի 9-րդ հոդվածի 3-րդ կետի 23-րդ ենթակետին: | Չի ընդունվել։  ՀՀ վարչապետի 2019 թվականի հունիսի 1-ի «**Հայաստանի Հանրապետության տարածքային կառավարման և ենթակառուցվածքների նախարարության կանոնադրությունը հաստատելու և Հայաստանի Հանրապետության վարչապետի 2018 թվականի հունիսի 11-ի N 699-Լ և N 727-Լ որոշումներն ուժը կորցրած ճանաչելու մասին**» N 659-Լ որոշմամբ հաստատված կանոնադրության 35-րդ կետի համաձայն Նախարարության ենթակա պետական մարմին է նաև Պետական գույքի կառավարման կոմիտեն։ Բացի այդ Հայաստանի Հանրապետության տարածքային կառավարման և ենթակառուցվածքների նախարարի 2020 թվականի ապրիլի 27-ի N30-Լ հրամանով հաստատվել է Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեի կանոնադրությունը և ոչ թե պետական գույքի կառավարման կոմիտեի կանոնադրությունը։ | |
| 3․ Նախագծով նախատեսում է ՀՀ կառավարության ««Սերմերի գործակալություն» պետական ոչ առևտրային կազմակերպություն ստեղծելու և Հայաստանի Հանրապետության կառավարության 2005 թվականի փետրվարի 24-ի N 265-Ն որոշման մեջ փոփոխություն կատարելու մասին» N 1275-Ն որոշումը /այսուհետ՝ որոշում/ շարադրել նոր խմբագրությամբ, ինչի արդյունքում նախագծից դուրս են մնում «Սերմերի գործակալություն» ՊՈԱԿ-ի ստեղծման մասին դրույթները։ Բացի այդ նախագծից դուրս են մնում նաև ՀՀ կառավարության 2005 թվականի փետրվարի 24-ի N 265-Ն որոշման մեջ փոփոխություն կատարելու մասին դրույթները, ինչը չի բխում «Նորմատիվ իրավական ակտերի մասին» օրենքի 34-րդ հոդվածի 5-րդ մասի պահանջներից, որի համաձայն սահմանված կարգով պաշտոնապես հրապարակված և ուժի մեջ մտած փոփոխություններ կամ լրացումներ նախատեսող նորմատիվ իրավական ակտում փոփոխությունների կամ լրացումների մասով փոփոխություն կամ լրացում չի կատարվում: | Չի ընդունվել։  Հիշյալ որոշման մեջ փոփոխություն նախատեսելու անհրաժեշտությունը բացակայում է, քանի որ «Նորմատիվ իրավական ակտերի մասին» օրենքի 37-րդ հոդվածի 2-րդ մասի համաձայն **ժամկետային,** գործողության կատարմամբ կամ փաստի առաջացմամբ սահմանափակված նորմատիվ իրավական ակտի համար նախատեսված ժամկետը լրանալու, գործողության կատարմամբ կամ փաստի առաջացմամբ նորմատիվ իրավական ակտը համարվում է ուժը կորցրած:  Միաժամանակ, համաձայն նույն օրենքի 36-րդ հոդվածի 3-րդ մասի՝ նորմատիվ իրավական ակտի գործողության դադարեցմամբ դադարեցվում է նաև այդ նորմատիվ իրավական ակտում փոփոխություններ և լրացումներ կատարելու մասին նորմատիվ իրավական ակտի գործողությունը: | |
| 4․ Նախագծով նախատեսվում են ծավալուն փոփոխություններ, մասնավորապես՝ ներդրվում են օրգանական պետական հավաստագրման, գյուղատնտեսական արտադրության գնահատման հետագծելիության գործարկման, ինչպես նաև ապրոբատորների արտոնագրերի տրամադրման համակարգեր: Սակայն նախագծի հիմնավորման մեջ պարզաբանված չէ վերոնշյալ համակարգերի ներդրման անհրաժեշտությունը, չկա անդրադարձ առկա վիճակի և խնդիրների, ինչպես նաև այն մասին, թե ինչ իրավական հետևանքներ են առաջացնելու վերոնշյալ համակարգերի ներդրումը շահառուների համար: | Ընդունվել է։  Նախագծի հիմնավորումը լրամշակվել է։ | |
| 5․ Նոր խմբագրությամբ շարադրվող որոշման 3-րդ կետի 9-րդ ենթակետի համաձայն՝ ՊՈԱԿ-ին թույլատրվում է իրականացնել օրենքով չարգելված ձեռնարկատիրական գործունեություն հանդիսացող այլ աշխատանքներ, ինչը խիստ անորոշ է և հստակեցման կարիք ունի: | Չի ընդունվել։  «Պետական ոչ առևտրային կազմակերպությունների մասին» օրենքի 6-րդ հոդվածի 1-ին մասում հստակ նշված է կազմակերպության կողմից  ձեռնարկատիրական գործունեություն ծավալելու իրավունքը: Այս հարցում անորոշությունը բացակայում է, քանի որ կազմակերպության կանոնադրության նախագծի 3-րդ կետի 1-ից 12-րդ կետերում մանրամասնորեն նշված են կազմակերպության ձեռնարկատիրական գործունեության շրջանակները:     Տեղեկացնում ենք նաև որ որոշման 3-րդ կետի 9-րդ ենթակետում նշվում է, որ՝ **թույլատրել կազմակերպությանը իրականացնել գյուղատնտեսական հավաստագրման, սերմնանյութ, տնկանյութի արտադրության շրջանակներում օրենքով չարգելված այլ աշխատանքների իրականացումը**, նշանակում է այդ բնագավառում ուղեկցող աշխատանքների կատարում, որը աշխատանքի տարբեր տեսակներում և փուլերում, կապված կոնկրետ գործունեության հետ, կբովանդակի հիմնական գործունեության համար օժանդակ, զանազան գործունեության տեսակներ, որոնց մեջբերումը նախագծի տեքստում գտնում ենք ոչ նպատակահարմար: | |
| 6․ . Նոր խմբագրությամբ շարադրվող որոշման 6-րդ կետի 1-ին ենթակետի համաձայն՝ ՀՀ էկոնոմիկայի նախարարին հանձնարարվում է հաստատել ՊՈԱԿ-ի կանոնադրությունը, այնինչ ՊՈԱԿ-ն ունի գործող կանոնադրություն: | Ընդունվել է։  Հաշվի առնելով այն հանգամանքը, որ «Սերմերի գործակալություն» պետական ոչ առևտրային կազմակերպությունը վերանվանվում է, ու ավելավում են որոշակի գործառույթներ, ապա դրանով պայմանավորված կանոնադրությունը կհաստատվի նոր խմբագրությամբ։  Որոշման ընդունումից հետո անհրաժեշտ կլինի համապատասխան փոփոխություններ կատարել գործող կանոնադրության մեջ։ | |
| 6.  **Վարչապետի աշխատակազմի իրավաբանական վարչություն** | | 02․02․2021թ. |
| N 01/09.6/1631-2021 |
| 1 . Նախագծի ընդունման պարագայում դուրս են մնում «Սերմերի գործակալություն» ՊՈԱԿ-ի ստեղծման վերաբերյալ դրույթները։ | Ընդունվել է։ | |
| 2․ Անհայտ է մնում ՀՀ կառավարության 2005 թվականի փետրվարի 24-ի N 265-Ն որոշման մեջ փոփոխություն կատարելու մասին որոշման իրավաբանական ճակատագիրը: | Չի ընդունվել։  «Նորմատիվ իրավական ակտերի մասին» օրենքի 37-րդ հոդվածի 2-րդ մասի համաձայն **ժամկետային,** գործողության կատարմամբ կամ փաստի առաջացմամբ սահմանափակված նորմատիվ իրավական ակտի համար նախատեսված ժամկետը լրանալու, գործողության կատարմամբ կամ փաստի առաջացմամբ նորմատիվ իրավական ակտը համարվում է ուժը կորցրած:  Միաժամանակ, համաձայն նույն օրենքի 36-րդ հոդվածի 3-րդ մասի՝ նորմատիվ իրավական ակտի գործողության դադարեցմամբ դադարեցվում է նաև այդ նորմատիվ իրավական ակտում փոփոխություններ և լրացումներ կատարելու մասին նորմատիվ իրավական ակտի գործողությունը: | |
| 3․ Նախագծի նոր խմբագրությամբ շարադրվող որոշման 2-րդ կետի «կազմակերպության հիմնական առարկան» ձևակերպումը չի համապատասխանում «Պետական ոչ առևտրային կազմակերպությունների մասին» օրենքին, որտեղ խոսքը «կազմակերպության գործունեության առարկայի» մասին է: | Ընդունվել է։ | |
| 7.  **ՀՀ Վարչապետի աշխատակազմ** | | 12․04․2021թ. |
| N 02/16.12/9541-2021 |
| 1․ Որոշումը նոր խմբագրությամբ շարադրելու փոխարեն կատարել փոփոխություններ որոշման համապատասխան կետերում | Չի ընդունվել։  Համաձայն «Նորմատիվ իրավական ակտերի մասին» օրենքի 34-րդ հոդվածի 4-րդ մասը՝ եթե նորմատիվ իրավական ակտում կատարվում են ծավալուն փոփոխություններ կամ լրացումներ, ապա ակտը կարող է ամբողջությամբ շարադրվել նոր խմբագրությամբ և հաշվի առնելով այն հանգամանքը, որ սույն որոշման մեջ նախատեսվում են ծավալուն փոփոխություններ, ուստի նպատակահարմար է որոշումը շարադրել նոր խմբագրությամբ | |
| 2․ Կազմակերպության ստեղծման և տարածքի հատկացման կետերում փոփոխել միայն կազմակերպության անունը։ | Ընդունվել է։ | |
| 3․ Որոշմամբ էկոնոմիկայի նախարարին հանձնարարել կատարել փոփոխություններ արդեն իսկ հաստատված կանոնադրության մեջ՝ նոր կանոնադրություն հաստատելու փոխարեն | Չի ընդունվել։  «Պետական ոչ առևտրային կազմակերպությունների մասին» ՀՀ օրենքի 6-րդ հոդվածի 1-ին մասի համաձայն պետական կազմակերպությունը ձեռնարկատիրական գործունեությամբ կարող է զբաղվել միայն օրենքով կամ հիմնադրի որոշմամբ ուղղակիորեն նախատեսված դեպքերում և գործունեության տեսակներով և քանի որ որոշման նախագծով նախատեսվում է կազմակերպության կողմից իրականացվող ձեռնարկատիրական գործունեության տեսակներ, ուստի հիմնադրի կողմից հաստատվելուց հետո կսահմանվի նաև կանոնադրության մեջ։ | |
| 7.  **ֆինանսատնտեսական նախարարական կոմիտե** | | 11.05․2021թ. |
| N ԿԱ/84-2021 |
| 1․ Օրակարգի հաստատման 4-րդ կետով ՀՀ արդարադատության նախարար Ռուստամ Բադասյանի կողմից առաջարկվեց իրավական տեխնիկայի առումով ևս մեկ անգամ քննարկել նախագծով ներկայացված կազմակերպության վերանվանման հարցը և ըստ այդմ լրամշակել նախագիծը։ | | Ընդունվել է։ |
| 8.  **ֆինանսատնտեսական նախարարական կոմիտե** | | 15.06․2021թ. |
| N ԿԱ/104-2021 |
| 1․ Տալ դրական դիրքորոշում՝ պայմանով, որ Վարչապետի աշխատակազմի առաջարկով կլրամշակվի նախագիծը՝ նախատեսելով միայն «Սերմերի գործակալություն» ՊՈԱԿ-ի անվանափոխություն, իսկ տնկանյութերի հավաստագրման հարցը կդիտարկվի համապատասխան օրենսդրական կարգավորումից հետո։ | | Ընդունվել է։ |